ઉત્તરપ્રદેશના મુખ્ય ગૃહ સચિવ આર એમ શ્રીવાસ્તવે સરકારના નિર્ણયની જાણકારી આપતાં પત્રકારોને કહ્યું કે પરંપરા મુજબ 84 કોસી પરિક્રમા માર્ચમાં જ કાઢવામાં આવે છે. હવે આ વખતે ઓગસ્ટમાં કાઢવા દઈએ તો નવી પરંપરા શરૂ થાય. તેનાથી અયોધ્યા તથા તેની આસપાસના વિસ્તારોમાં શાંતિ ભંગ થાય. સુપ્રીમ કોર્ટે વિવાદાસ્પદ સ્થળે યથાવત્ સ્થિતિ રાખવાના આપેલા આદેશને ધ્યાનમાં રાખીને રાજ્ય સરકારે વિહિપને પરિક્રમા માટે પરવાનગી આપી નથી.